
66 DR.30.9.2004 

 
 

Parlimen boleh memainkan atau memperkukuhkan kapasiti oversight terhadap 
Petronas oleh kerana kita tidak mahu di mana keadaan di mana seorang penasihat 
lebih kuat, lebih berpengaruh daripada Parlimen mengenai masa depan Petronas.  
Bukankah kita perlu satu sistem atau mekanisme yang baru.  Adakah kerajaan rela 
mengkaji perkara ini oleh kerana kita mahu suatu kerajaan yang good governance, 
mengikut prinsip accountability dan transparency.  

 Dato' Mustapa bin Mohamed: Tuan Pengerusi, Ipoh Timor pernah 
mencadangkan supaya Petronas diawasi oleh Parlimen.  Pada masa ini kerajaan tidak 
berhasrat berbuat demikian.  Ianya di bawah Perdana Menteri diawasi sendiri oleh 
Perdana Menteri dan selain ia sebuah syarikat.  Sebagai sebuah syarikat ia tertakluk 
kepada banyak peraturan syarikat.  Peraturan berkaitan dengan governance 
umpamanya, transparency laporan sebagai sebuah syarikat, banyak perkara yang perlu 
dipatuhi dan sebenarnya Petronas ialah sebuah syarikat yang diuruskan dengan baik, 
track record yang begitu baik, pengurusannya di antara yang terbaik di dalam negara 
kia dan kerajaan amat berpuas hati dengan prestasi Petronas.   

 Kalau dibandingkan Petronas dengan mana-mana juga syarikat petroleum di 
dalam dunia ini, termasuklah beberapa negara jiran kita, penglibatan Petronas di 35 
buah negara umpamanya di South Africa, di Sudan, di Australia, di Indonesia, di 
Vietnam, sebagai contoh di China membuktikan bahawa Petronas sebagai sebuah 
syarikat yang diuruskan dengan amat baik sekali.  Kerajaan berpuas hati Petronas 
diuruskan dengan begitu baik dan sekarang ini diletakkan secara langsung di bawah 
Perdana Menteri dan kaedah ini sudah berjalan begitu lama dan kita berpuas hati 
dengan kaedah tersebut.  Terima kasih. 

 Tuan Pengerusi [Datuk Dr. Yusof bin Yacob]:  Ya, Puchong. 

 Tuan Lau Yeng Peng [Puchong]:  Terima kasih Tuan Pengerusi dan juga 
terima kasih Yang Berhormat Menteri.  Mengenai subsidi kepada Petronas.  Tadi Yang 
Berhormat Menteri berkata bahawa kerana kenaikan harga petroleum di pasaran dunia 
ini mungkin membebankan kerajaan sebanyak RM11 bilion.  Ini mungkin akan 
menjejaskan pembangunan negara dan seterusnya. 

 Pada masa yang sama kita pun tahu negara kita ini ada pengeluaran 
petroleum yang besar dan mungkin  sebagai naik exporter, dengan izin iaitu mungkin 
pengeluaran dia lebih besar daripada permintaannya dan kalau dari segi  hedging ini 
bermakna kenaikan atau perubahan harga di pasaran dunia ini sepatutnya tidak akan 
menjejaskan harga-harga petroleum di negara kita ini kerana kita ini sebagai sebuah 
negara pengeluar petroleum yang banyak di dalam negara ini.  Saya hendak 
penjelasan daripada Yang Berhormat Menteri.  

 Dato' Mustapa bin Mohamed:  Seperti Yang Berhormat sedia maklum, 
minyak yang kita keluarkan ini adalah bermutu tinggi dan ia dieksport dan yang 
digunakan di dalam negara ini, kita import daripada Timur Tengah kebanyakan crude 
yang kualitinya lebih rendah.  Pada masa ini pengeluaran kita kira-kira 720,000 tong 
satu hari dan domestic consumption kira-kira 550,000 tong satu hari.  Domestic 
consumption ini meningkat, oleh kerana peningkatan ekonomi kita ini meningkat dari 
setahun ke setahun.  Itulah keadaannya kita keluarkan petroleum kita, kita jual ke luar 
negara, premiumnya tinggi dan kita beli yang kita guna dalam negara kebanyakan 
adalah merupakan minyak yang rendah mutunya dan harga yang lebih rendah.   

 Dengan itu, tetapi walau apa pun ia dengan izin reflected dalam akaun 
Petronas dan lain-lain syarikat dan apa jua yang kita sedang lakukan pada hari ini 
adalah berasaskan keadaan pasaran antarabangsa semasa. 

 Tuan Pengerusi [Datuk Dr. Yusof bin Yacob]:  Ya, Jerai. 

 Dato' Paduka Haji Badruddin bin Amiruldin [Jerai]:  Terima kasih Tuan 
Pengerusi.  Terima kasih Yang Berhormat Menteri.  Pertamanya saya hendak 
mengucapkan tahniah kepada Petronas dan juga pengurusannya yang bukan sahaja 
bergerak di dalam negeri tetapi membawa bendera Malaysia ke peringkat 
antarabangsa dan kita telah masuk ke dunia ketiga membantu negara-negara yang 
tertipu oleh Barat yang menggunakan kepakaran kita yang ada untuk menolong 
negara-negara tersebut mencari gali minyak dan memberi pertumbuhan ekonomi 
kepada negara-negara miskin tetapi kaya dengan khazanah di bumi mereka itu.  



Parlimen boleh memainkan atau memperkukuhkan kapasiti oversight terhadap Petronas oleh kerana kita tidak mahu di mana keadaan di mana seorang penasihat lebih kuat, lebih berpengaruh daripada Parlimen mengenai masa depan Petronas. Bukankah kita perlu satu sistem atau mekanisme yang baru. Adakah kerajaan rela mengkaji perkara ini oleh kerana kita mahu suatu kerajaan yang good governance, mengikut prinsip accountability dan transparency. Dato' Mustapa bin Mohamed: Tuan Pengerusi, Ipoh Timor pernah mencadangkan supaya Petronas diawasi oleh Parlimen. Pada masa ini kerajaan tidak berhasrat berbuat demikian. Ianya di bawah Perdana Menteri diawasi sendiri oleh Perdana Menteri dan selain ia sebuah syarikat. Sebagai sebuah syarikat ia tertakluk kepada banyak peraturan syarikat. Peraturan berkaitan dengan governance umpamanya, transparency laporan sebagai sebuah syarikat, banyak perkara yang perlu dipatuhi dan sebenarnya Petronas ialah sebuah syarikat yang diuruskan dengan baik, track record yang begitu baik, pengurusannya di antara yang terbaik di dalam negara kia dan kerajaan amat berpuas hati dengan prestasi Petronas. Kalau dibandingkan Petronas dengan mana-mana juga syarikat petroleum di dalam dunia ini, termasuklah beberapa negara jiran kita, penglibatan Petronas di 35 buah negara umpamanya di South Africa, di Sudan, di Australia, di Indonesia, di Vietnam, sebagai contoh di China membuktikan bahawa Petronas sebagai sebuah syarikat yang diuruskan dengan amat baik sekali. Kerajaan berpuas hati Petronas diuruskan dengan begitu baik dan sekarang ini diletakkan secara langsung di bawah Perdana Menteri dan kaedah ini sudah berjalan begitu lama dan kita berpuas hati dengan kaedah tersebut. Terima kasih. Tuan Pengerusi [Datuk Dr. Yusof bin Yacob]: Ya, Puchong. Tuan Lau Yeng Peng [Puchong]: Terima kasih Tuan Pengerusi dan juga terima kasih Yang Berhormat Menteri. Mengenai subsidi kepada Petronas. Tadi Yang Berhormat Menteri berkata bahawa kerana kenaikan harga petroleum di pasaran dunia ini mungkin membebankan kerajaan sebanyak RM11 bilion. Ini mungkin akan menjejaskan pembangunan negara dan seterusnya. Pada masa yang sama kita pun tahu negara kita ini ada pengeluaran petroleum yang besar dan mungkin sebagai naik exporter, dengan izin iaitu mungkin pengeluaran dia lebih besar daripada permintaannya dan kalau dari segi hedging ini bermakna kenaikan atau perubahan harga di pasaran dunia ini sepatutnya tidak akan menjejaskan harga-harga petroleum di negara kita ini kerana kita ini sebagai sebuah negara pengeluar petroleum yang banyak di dalam negara ini. Saya hendak penjelasan daripada Yang Berhormat Menteri. Dato' Mustapa bin Mohamed: Seperti Yang Berhormat sedia maklum, minyak yang kita keluarkan ini adalah bermutu tinggi dan ia dieksport dan yang digunakan di dalam negara ini, kita import daripada Timur Tengah kebanyakan crude yang kualitinya lebih rendah. Pada masa ini pengeluaran kita kira-kira 720,000 tong satu hari dan domestic consumption kira-kira 550,000 tong satu hari. Domestic consumption ini meningkat, oleh kerana peningkatan ekonomi kita ini meningkat dari setahun ke setahun. Itulah keadaannya kita keluarkan petroleum kita, kita jual ke luar negara, premiumnya tinggi dan kita beli yang kita guna dalam negara kebanyakan adalah merupakan minyak yang rendah mutunya dan harga yang lebih rendah. Dengan itu, tetapi walau apa pun ia dengan izin reflected dalam akaun Petronas dan lain-lain syarikat dan apa jua yang kita sedang lakukan pada hari ini adalah berasaskan keadaan pasaran antarabangsa semasa. Tuan Pengerusi [Datuk Dr. Yusof bin Yacob]: Ya, Jerai. Dato' Paduka Haji Badruddin bin Amiruldin [Jerai]: Terima kasih Tuan Pengerusi. Terima kasih Yang Berhormat Menteri. Pertamanya saya hendak mengucapkan tahniah kepada Petronas dan juga pengurusannya yang bukan sahaja bergerak di dalam negeri tetapi membawa bendera Malaysia ke peringkat antarabangsa dan kita telah masuk ke dunia ketiga membantu negara-negara yang tertipu oleh Barat yang menggunakan kepakaran kita yang ada untuk menolong negara-negara tersebut mencari gali minyak dan memberi pertumbuhan ekonomi kepada negara-negara miskin tetapi kaya dengan khazanah di bumi mereka itu.